### | | | | --- | --- | | | | | --- | | **Byråd** 29. oktober 2019 Sagsnr. 710-2016-58751 Dok.nr. 710-2019-216459 Ulf Iversen | | 158.                Flytning af det organisatoriske ansvar for kultur- og fritidsområdet til Børn og Skole - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS
INDHOLD**

Byrådet skal
i denne sag tage stilling til forslag om at flytte det organisatoriske ansvar
for kultur- og fritidsområdet fra Teknik og Kultur til Børn og Skole.

Baggrunden
for forslaget er, at det i konstitueringsaftalen for Favrskov Byråd 2018-21
blev aftalt, ”*at der af hensyn til en mere balanceret fordeling af opgaverne
med den politiske udvalgsbetjening på direktørniveau skal foretages en
vurdering af, om kultur- og fritidsområdet (politisk og administrativt) skal
flyttes til et andet direktørområde*.”

Kultur og
Fritid har siden 2010 været en afdeling i Teknik og Kultur, hvor den daglige
ledelse varetages af kultur- og fritidschefen med reference til direktøren for
Teknik og Kultur.

Kultur og
Fritid omfatter ud over en mindre administrativ enhed på 5 medarbejdere fire
biblioteker, tre kulturhuse og en musikskole med 624 elever. Der er i alt fire
afdelingsledere og 66 medarbejdere (se vedlagte organisationsdiagram).

Den
administrative enhed, der i dag er er lokaliseret i administrationsbygningen i
Hammel, varetager bl.a. følgende opgaver:

·
Sekretariatsbetjening af Kultur- og Fritidsudvalget,
Folkeoplysningsudvalget, Landsbyrådet og Kunstudvalget

·
Realisering af anlægsprojekter især på idrætsområdet i samspil
med foreninger og Ejendomscentret

·
Varetager Favrskov Kommunes interesser i regionale og nationale
kultursamarbejder

·
Administration og udbetaling af tilskud til foreninger og
aftenskoler m.fl.

·
Administration af fritids- og idrætsområdet, herunder fortolkning
af halaftaler, Ulla Lassen, udmøntning af friluftsstrategi m.v.

·
Kontakt og vejledning til borgere, foreninger, klubber m.v.

**VURDERING**

Kommunaldirektøren
og direktørerne for henholdsvis Teknik og Kultur samt Børn og Skole har
vurderet fordele og ulemper ved en organisatorisk flytning af kultur- og
fritidsområdet fra Teknik og Kultur til Børn og Skole.

Vurderingen
er bl.a. baseret på en opgørelse af antallet af politiske sager fordelt på de
enkelte politiske udvalg og på direktørområderne. Opgørelsen viser, at
størstedelen af de politiske sager håndteres af Teknik og Kultur. I perioden
fra januar 2018 til juni 2019 var der henholdsvis 124 sager på dagsordener i
Teknik- og Miljøudvalget, 92 sager i Planudvalget samt 73 sager i Kultur og
Fritidsudvalget. Til sammenligning var der i samme periode 100 sager i Børne-
og Skoleudvalget.

Det vurderes
på den baggrund, at overflytningen af kultur- og fritidsområdet vil skabe en
bedre balance i opgaverne med den politiske betjening mellem direktørområderne
Teknik og Kultur og Børn og Skole. Begge direktørområder vil med forslaget
fremover betjene to fagudvalg og få en mere ligelig fordeling af de politiske
sager.

Det vurderes
desuden, at overflytningen af kultur- og fritidsområdet til Børn og Skole åbner
nye muligheder for at intensivere samarbejdet og styrke børn og unges
deltagelse i idræts- og kulturaktiviteter. De nye muligheder vil frem mod
overflytningen blive beskrevet nærmere i et samarbejde mellem ledere og
medarbejdere i Kultur og Fritid og Børn og Skole.

Samtidig
vurderes det, at det vil være hensigtsmæssigt at fastholde en tæt forbindelse
mellem de administrative medarbejdere i Kultur og Fritid og kollegerne på det
tekniske område, der varetager opgaver i relation til bygninger og faciliteter
på fritids- og idrætsområdet.

Formålet med
overflytningen af kultur- og fritidsområdet er således todelt:

·
At skabe bedre balance mellem de to direktørområder, idet der med
oprettelsen af Planudvalget aktuelt betjenes tre fagudvalg i Teknik og Kultur
og ét fagudvalg i Børn og Skole. Med forslaget vil Kultur- og Fritidsudvalget
fremover blive betjent af direktøren for Børn og Skole.

·
At udnytte potentielle synergimuligheder i et tættere samarbejde
mellem børn-, skole-, kultur- og fritidsområderne. Det kan fx være i form af et
tættere samarbejde mellem dagtilbuddene, skolerne og bibliotekerne eller mellem
det kommunale fritidsområde og foreningslivet.

Organisationsændringen
betyder, at samtlige ledere og medarbejdere i Kultur og Fritid fra 1. januar
2020 vil være en del af Børn og Skole. Kultur- og fritidschefen vil fra samme
tidspunkt referere til direktøren for Børn og Skole og indgå i chefgruppen i
Børn og Skole.

De berørte
administrative medarbejdere bevarer indtil videre deres primære arbejdssted i
Hammel administrationsbygning.

I medfør af
flytningen foreslås, at Teknik og Kultur skifter navn til Teknik og Miljø, mens
Børn og Skole skifter navn til Børn og Kultur.

Flytningen af
det organisatoriske ansvar for kultur- og fritidsopgaverne fører ikke til
ændringer i den politiske udvalgsstruktur og opgavefordeling.

**ØKONOMI**

Sagen har
ikke særskilte økonomiske konsekvenser.

**INDDRAGELSE**

Inddragelse
og høring i relevante MED-udvalg samt information til medarbejderne vil ske
efter gældende regler. Høringen vil dreje sig om tidsplanen og de praktiske
forhold forbundet med medarbejdernes overflytning.

**INDSTILLING**

Kommunaldirektøren
indstiller til Byrådet:

1.     At
kultur- og fritidsområdet organisatorisk overflyttes til Børn og Skole med virkning
fra 1. januar 2020.

2.     At
der gennemføres høring af medarbejderne om tidsplanen og de praktiske forhold
forbundet med medarbejdernes overflytning.

3.     At
Teknik og Kultur skifter navn til Teknik og Miljø, mens Børn og Skole skifter
navn til Børn og Kultur fra 1. januar 2020.

**BESLUTNING**

***Økonomiudvalget, 21. oktober 2019:***

Fraværende:Simon Jensen

Indstilles godkendt.

**Bilag**

|  |  |
| --- | --- |
| Organisationsdiagram Kultur og Fritid | 710-2019-212260 |